* **l**

**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2020.gada 21.aprīlī Nr.147**

(protokols Nr.8, 7.p.)

**Par zemes ierīcības projekta apstiprināšanu un zemes lietošanas mērķa noteikšanu plānotajām zemes vienībām nekustamajam īpašumam “Indrāni 3” Praulienas pagastā, Madonas novadā**

Madonas novada pašvaldībā saņemts SIA “AMETRS” iesniegums (reģistrēts Madonas novada pašvaldībā 30.03.2020 ar Nr. MNP/2.1.3.1/20/1087) ar lūgumu apstiprināt zemes ierīkotājas Rūtas Putniņas (zemes ierīkotāja sertifikāts ser.BA Nr.640, derīgs līdz 03.02.2024.) izstrādāto zemes ierīcības projektu nekustamā īpašuma “Indrāni 3” zemes vienības ar kadastra apzīmējumu 7086 009 0010 un kopējo platību 1.2 ha, kas atrodas Madonā, Madonas novadā, sadalei, izpildot Madonas novada pašvaldības izsniegtos nosacījumus.

 Pamatojoties uz Zemes ierīcības likumu, MK 02.08.2016.g. noteikumiem Nr.505 “Zemes ierīcības projekta izstrādes noteikumi” 26. un 28.punktu, “Nekustāmā īpašuma valsts kadastra likuma” 9.panta pirmās daļas 1.punktu, 20.06.2006. MK noteikumiem Nr.496 “Nekustamā īpašuma lietošanas mērķu klasifikācijas un nekustamā īpašuma lietošanas mērķu noteikšanas un maiņas kārtība” pirmās daļas 2 punktu, ņemot vērā 21.04.2020. Finanšu un attīstības komitejas atzinumu, **atklāti balsojot:** **PAR – 14** (Agris Lungevičs, Zigfrīds Gora, Ivars Miķelsons, Andrejs Ceļapīters, Antra Gotlaufa, Artūrs Grandāns, Gunārs Ikaunieks, Valda Kļaviņa, Valentīns Rakstiņš, Andris Sakne, Rihards Saulītis, Inese Strode, Aleksandrs Šrubs, Kaspars Udrass), **PRET – NAV**, **ATTURAS – NAV,** Madonas novada pašvaldības dome **NOLEMJ:**

1. **Apstiprināt** SIA “AMETRS” 2020.gada 30. marta Madonas novada pašvaldībā iesniegto zemes ierīcības projektu, nekustamā īpašuma “Indrāni 3” zemes vienības ar kadastra apzīmējumu 7086 009 0010, kas atrodas Praulienas pagastā, Madonas novadā, sadalei. Zemes vienību sadalījuma robežas noteikt saskaņā ar zemes ierīcības projekta grafisko daļu (1.pielikums), kas ir šī lēmuma neatņemama sastāvdaļa.
2. Plānotajai (projektētajai) zemes vienībai ar kadastra apzīmējumu 7086 009 0158, Praulienas pagasts, Madonas novads, **piešķirt** nosaukumu “Jautrie Odi” un noteikt zemes lietošanas mērķi –zeme, uz kuras galvenā saimnieciskā darbība ir lauksaimniecība, NĪLM kods 0101, 0.6 ha platībā.
3. Plānotajai (projektētajai) zemes vienībai ar kadastra apzīmējumu 7086 009 0159, Praulienas pagasts, Madonas novads, **piešķirt** nosaukumu “Piekalnītes” un noteikt zemes lietošanas mērķi – zeme, uz kuras galvenā saimnieciskā darbība ir lauksaimniecība, NĪLM kods 0101, 0.6 ha platībā.

*Saskaņā ar Administratīvā procesa likuma 188.panta pirmo daļu, lēmumu var pārsūdzēt viena mēneša laikā no lēmuma spēkā stāšanās dienas Administratīvajā rajona tiesā.*

*Saskaņā ar Administratīvā procesa likuma 70.panta pirmo daļu, lēmums stājas spēkā ar brīdi, kad tas paziņots adresātam.*

Domes priekšsēdētājs A.Lungevičs

*R.Vucāne 20228813*